Даволі позна, у 1682 годзе, выходзіць першая кулінарная кніга ў Рэчы Паспалітай, падрыхтаваная выдатным кухмістрам свайго часу — Станіславам Чарнецкім. Кніга называлася “Compendium ferculorum, або Выбраныя стравы”. У ёй прыведзены не толькі ўлюбёныя смакоцці той пары. Як прагрэсіўны чалавек Станіслаў не мог не змясціць у сваю кнігу замежныя рэцэпты. Аднак у прадмове ён кажа: “...Па-мойму, пакаштуй перш-наперш старапольскіх страў, а калі яны прыйдуцца не да густу, то да іншых, асаблівейшых цябе адсылаю”.